বিদেহ মুক্তি
বিদেহ মুক্তি (সংস্কৃত: विदेहमुक्ति, অনুবাদ 'মৃত্যুর পরে মুক্তি বা দেহ থেকে মুক্তি') হলো মৃত্যুর পরে মোক্ষ  অর্জনের ধারণা। এছাড়াও এটি দ্বারা সংসার থেকে মুক্তিকেও বোঝায়। হিন্দুধর্ম ও জৈনধর্মে সংসার (পুনর্জন্মের চক্র) সমাপ্তির ক্ষেত্রে এ ধারণাটি পাওয়া যায়। বিদেহ মুক্তি জীবনমুক্তর বিপরীত ধারণা। হিন্দু দর্শনের বেদান্ত ও যোগ দর্শনে জীবনমুক্ত ও বিদেহ মুক্তির ধারণা বিশেষভাবে আলোচিত।